กฎกระทรวง ฉบับที่ 25 (พ.ศ. 2533) ออกตามความในพระราชบัญญัติการพนัน พุทธศักราช 2478
ประกาศวันที่ 1990-07-13

content: กฎกระทรวง ฉบับที่ ๒๕ (พ.ศ. ๒๕๓๓) ออกตามความในพระราชบัญญัติการพนัน พุทธศักราช ๒๔๗๘
content: อาศัยอำนาจตามความในมาตรา ๑๖ แห่งพระราชบัญญัติการพนัน พุทธศักราช ๒๔๗๘ ซึ่งแก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓ และมาตรา ๑๗ แห่งพระราชบัญญัติการพนัน พุทธศักราช ๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ ความในข้อ ๑๒ (๓) แห่งกฎกระทรวง ฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ มิให้ใช้บังคับกับการออกสลากการกุศลสร้างตึกสยามินทร์ ซึ่งดำเนินการเพื่อประโยชน์ของศิริราชมูลนิธิ ในพระบรมราชูปถัมภ์
sectionNo: 2
content: ข้อ ๒ ให้ผู้รับใบอนุญาตการเล่นสลากกินแบ่ง เฉพาะกรณีสลากการกุศลสร้างตึกสยามินทร์ เสียภาษีในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่าย
sectionNo: 3
content: ข้อ ๓ กฎกระทรวงนี้ให้ใช้บังคับตั้งแต่วันที่ ๑๙ พฤศจิกายน พ.ศ. ๒๕๓๐ เป็นต้นไป
content: ให้ไว้ ณ วันที่ ๒ กรกฎาคม พ.ศ. ๒๕๓๓ บรรหาร ศิลปอาชา รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ศิริราชมูลนิธิ ในพระบรมราชูปถัมภ์ ได้ออกสลากการกุศลสร้างตึกสยามินทร์ เพื่อนำรายได้ไปสร้างตึกสยามินทร์ และจัดหาเครื่องมือและเครื่องใช้ในการผ่าตัด ซึ่งเป็นการดำเนินการเพื่อประโยชน์ในทางสาธารณกุศลสมควรลดอัตราภาษีสลากกินแบ่ง
content: เฉพาะกรณีสลากการกุศลดังกล่าวให้ โดยจัดเก็บในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่าย จึงจำเป็นต้องออกกฎกระทรวงนี้